**RAGYOGÓ KARÁCSONY**

**FOTÓPÁLYÁZAT**

Miskolc Megyei Jogú Város Önkormányzata fotópályázatot hirdet Miskolcon élők számára. A felhívásra olyan fényképeket várunk, melyek az ünnepi díszbe öltözött várost mutatják be az adventi kivilágítás és a köztéri dekorációk megjelenítésével.

Nevezés módja: a jelentkezők e-mailen küldhetik el a képeket a **rendezvenyszervezes@miskolc.hu** e-mail címre.

Az üzenetnek tartalmaznia kell a pályázó nevét, életkorát, telefonszámát és lakcímét.

A fájlokat a következő formátumban várjuk:

vezetéknév\_keresztnév\_kép címe (pl. Kiss\_Nikolett\_Miskolctapolca)

Fel kell tüntetni azt is, pontosan hol készült a kép.

Képsorozat esetén szerepeljen a fotó sorszáma is!

Az e-mail tárgyában kérjük feltüntetni: „Ragyogó karácsony”

Pályázni kizárólag az idei adventi fényekről és köztéri dekorációkról készült fotókkal lehet.

**Pályázni legalább 1920x1080 pixeles méretű, minimum 96 dpi (max. 300) felbontású  képekkel lehet.**

Egy pályázó maximum három képpel nevezhet a versenyre. Pályázni olyan, saját készítésű fotóval lehet, mely nem szerepelt kiállításon és nem jelent meg nyomtatott kiadványban, újságban vagy online médiumban.

**Beküldési határidő: 2021. január 03. vasárnap 23:59**

A beérkezett fotókra a **Hello Miskolc Facebook** oldalán indul majd a szavazás.

**Közönségszavazás időtartama: 2021. január 04 – 10.**

**A nyeremény** ajándékutalvány az alábbi értékekben:

1. díj: ***50.000 Ft***
2. díj: ***30.000 Ft***

3. díj: ***20.000 Ft***

**Pályázati feltételek és további részletek:**

[VERSENYSZABÁLYZAT](https://minap.hu/sites/default/files/2020-11/a-viz-pusztitoereje_versenyszabalyzat.docx)

**Bővebb információ:** **rendezvenyszervezes@miskolc.hu**